Dragon Ball Z: Kakarot

Dragon Ball Z: Kakarot (ביפנית: ドラゴンボールZ カカロット) הוא משחק תפקידים בעולם פתוח שפותח על ידי חברת CyberConnect2, אשר הוצא לאור על ידי Bandai Namco Entertainment ב-17 בינואר 2020 ל-PlayStation 4, Xbox One ולמחשב אישי.

עלילה 

המשחק מבוסס על האנימה "דרגון בול זי" ועוקב אחר הרפתקאותיהם של סון גוקו, מקיטה ושאר לוחמי ה-Z. בדומה לסדרת האנימה, עלילת המשחק מחולקת למספר סאגות: סאגת הסאיינים, סאגת נאמאק, סאגת האנדרואידים וסאגת בו. עם זאת, במשחק יש גם קטעים מקוריים וחדשים שנוצרו במיוחד עבורו.

משחקיות 
המשחק הוא משחק פעולה המשלב בתוכו אלמנטים של משחקי לחימה ומשחקי תפקידים ממוחשבים. השחקן יכול להילחם ביריבים שונים ולקחת חלק בפעילויות כגון דיג, בישול, אכילה, נהיגה במכונית מרחפת ואימון הדמויות השונות במשחק. המשחק מציג "עץ יכולות" לכל דמות והשחקן יכול לקחת חלק בקרבות על מנת לשפר את יכולותיהן של הדמויות במשחק.

השחקנים יכולים לחקור את עולם המשחק (שמורכב ממפות רחבות בעלות מסכי טעינה ביניהן), השלמת העלילה הראשית והשלמת סיפורי צד (Side Quests).

בנוסף, במשחק קיימת מערכת בשם "לוח קהילה" בו השחקנים יכולים להרוויח מדליות שקשורות לדמויות בעולם של דרגון בול ולמקם אותן על הלוח. הלוח מחולק למספר חלקים, כאשר כל חלק (במידה והוא מכוסה במדליות) נותן בונוסים לשחקן: לוח הלחימה, לוח בישול, לוח אימונים וכ'ו. 

השחקן יכול לבשל מאכלים שונים בעזרת מרכיבים שהשיג בעולם המשחק: החל מדגים ועד לבשר שנאסף בציד. המאכלים אותם השחקן מבשל מעניקים לו תוספות לכוח, בריאות וכן לאנרגיית הצ'י שלו לזמן מוגבל. 

המשחק מכיל שבע דמויות עליהן השחקן יכול לשלוט: גוקו, גוהאן, פיקורו, מקיטה, טראנקס העתידי ו-וג'יטו (המיזוג בין גוקו למקיטה). ככל שהשחקן מתקדם בעלילת המשחק ולוקח חלק במשימות צדדיות, דמויות נוספות ייפתחו. בנוסף אליהן, דמויות שונות יכולות להיות "דמויות מסייעות" כאשר השחקן יכול להיכנס לקרב עם שתי דמויות מסייעות.

הנבלים במשחק ברובם הם נבלים אייקונים בסדרת האנימה: פאריז, סל, מקיטה, מג'ין בו ודמויות נוספות שהופיעו בזיכיון. חלק ממשימות הצד כוללות דמויות שהופיעו בסדרה "דרגון בול".

חבילות הרחבה בתשלום 
עד כה (אוגוסט 2023) המשחק הציג חמש חבילות הרחבה אותן ניתן לרכוש בנפרד או לקבל במידה והשחקנים רכשו גרסאות מורחבות של המשחק:

הכוח מתעורר 1+2 

שתי חבילות ההרחבה שממשיכה את הסיפור הראשי ומציגה לשחקנים את בירוס, אל ההרס שהתעורר משינה ארוכה ומחפש אחר הסופר סאיין אל. בנוסף, נבל ותיק של גוקו חוזר בצורה משופרת במטרה לדרוש נקמה. השחקנים יכולים לשדרג את דמויותיהם של גוקו ומקיטה ולקבל את צורות סופר סאיין אל כחול ואדום.

טראנקס - לוחם התקווה 
חבילת ההרחבה שמתרחשת במציאות אלטרנטיבית בה גוקו חלה במחלת לב קשה בזמן פלישת האנדרואידים לכדור הארץ. ההרחבה מספרת את סיפור ההישרדות של טראנקס העתידי והאירועים שהובילו אותו להגיע לעולמם של לוחמי ה-Z ולהזהיר אותם מהעתיד הצפוי להם.

בארדוק - לבדו כנגד הגורל 
חבילת ההרחבה משמשת כפריקוול לאירועי המשחק ומספרת על האירועים שהובילו להשמדת כוכב הלכת וג'יטה ועל מאבקו של בארדוק, אביהם של קאקרוט (גוקו) וראדיץ במלחמתו נגד פאריז והצלת הכוכב מהשמדה.

טורניר אמנויות הלחימה ה-23 
חבילת ההרחבה משמשת כפריקוול לאירועי המשחק ועוקבת אחר גוקו הצעיר (בסוף הסדרה "דרגון בול") שמשתתף בטורניר אמנויות הלחימה כשלוש שנים לאחר שהביס את המלך פיקורו המרושע. הרחבה זו בנויה במתכונת של משחקי לחימה טיפוסיים ובו שתי דמויות נלחמות אחת בשניה בזירת קרב.

קישורים חיצוניים

הערות שוליים 

דרגון בול - משחקי וידאו
משחקי וידאו משנת 2020
משחקי פלייסטיישן 4
משחקי Xbox One
משחקי לחימה ממוחשבים
משחקי עולם פתוח ממוחשבים